OpenLLM-France/wikimedia huggingface dataset:
# Borís Lagutin

Borís Lagutin (en rus: Борис Лагутин) (Moscou, Unió Soviètica, 24 de juny de 1938) és un boxejador soviètic, ja retirat, guanyador de tres medalles olímpiques.
Va participar, als 22 anys, en els Jocs Olímpics d'Estiu de 1960 realitzats a Roma (Itàlia), on va aconseguir guanyar la medalla de bronze en la prova de pes superwèlter. En els Jocs Olímpics d'Estiu de 1964 realitzats a Tòquio (Japó) aconseguí guanyar la medalla d'or en aquesta categoria, un metall que revalidà en els Jocs Olímpics d'Estiu de 1968 celebrats a Ciutat de Mèxic (Mèxic).
Al llarg de la seva carrera ha guanyat dues medalles d'or en el Campionat d'Europa de boxa.

## Referències

* ↑ (anglès) www.sports-reference.com - Boris Lagutin Arxivat 2009-03-27 a Wayback Machine.
* ↑ (anglès) www.olympic.org - Boris Lagutin
# Umiar Mavlikhànov

Umiar Mavlikhànov (Moscou, 24 de setembre de 1937 - Moscou, 14 de juliol de 1999) va ser un tirador d'esgrima rus, especialista en sabre, que va competir sota bandera de la Unió Soviètica durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on fou cinquè en la prova de sabre per equips del programa d'esgrima. Quatre anys més tard, als Jocs de Tòquio, va disputar dues proves del programa d'esgrima. En la prova de sabre per equips guanyà la medalla d'or, mentre en la del sabre individual guanyà la de bronze. El 1968, a Ciutat de Mèxic, disputà els seus tercers, i darrers, Jocs Olímpics. Guanyà una nova medalla d'or en la prova del sabre per equips, mentre en la del sabre individual fou setè.
En el seu palmarès també destaquen nou medalles al Campionat del món d'esgrima, tres d'or, quatre de plata i tres de bronze, entre les edicions de 1958 i 1969, així com una medalla de plata a les Universíades de 1965. El 1963, 1967 i 1968 guanyà el campionat soviètic de sabre individual i per equips.

## Referències

* 1 2 3 «Olympedia – Umyar Mavlikhanov». [Consulta: 29 abril 2024].
* ↑ «МАВЛИХАНОВ Умяр Абдуллович | Российские спортсмены | Спортивная Россия» (en rus). [Consulta: 29 abril 2024].
* ↑ «МАВЛИХАНОВ Умяр Абдуллович (1937 – 1999) — Moscow-Tombs» (en rus). [Consulta: 29 abril 2024].
# Valeri Iardí

Valeri Nikolàievitx Iardí (en rus i txuvaix: Валерий Николаевич Ярды; Pĕreneş/Breniaxí, Txuvàixia, 18 de gener de 1948 – Txeboksari, 1 d'agost de 1994) va ser un ciclista soviètic que va córrer a finals dels anys 60 i primers dels 70.
Durant la seva carrera esportiva va prendre part en dues edicions dels Jocs Olímpics. El 1968 a Ciutat de Mèxic finalitzà en 17a posició en la cursa en ruta i 9è en la contrarellotge per equips.
El 1972, a Múnic, guanyà la medalla d'or en la contrarellotge per equips, formant equip amb Guennadi Kómnatov, Valery Likhatxov i Borís Xúkhov, mentre que en la prova individual abandonà.
El 1970 es proclamà campió del món amateur de contrarellotge per equips, junt a Vladímir Sokolov, Borís Xúkhov i Valeri Likhatxov.

## Palmarès

* 1970
** Campió del món de contrarellotge per equips amateur
** 1r al Gran Premi Faber
* 1972
** Medalla d'or als Jocs Olímpics de Múnic en contrarellotge per equips
* 1973
** 1r als Sis dies de Brest

## Referències

* 1 2 Skorodumov, N. G. «Ярды Валерий Николаевич» (en rus). Enciclopèdia Txuvaixa [Consulta: 5 gener 2025].

## Enllaços externs

* Fitxa de Valeri Iardí a sitiodeciclismo.net
# Volodímir Kaplitxni

Volodímir Kaplitxni (Kàmianets-Podilski, 26 de febrer de 1944 - Kíiv, 19 d'abril de 2004) fou un futbolista ucraïnès de la dècada de 1960.
Fou 62 cops internacional amb la selecció soviètica amb la qual participà en la Copa del Món de Futbol de 1970 i als Jocs Olímpics de 1972.
Pel que fa a clubs, defensà els colors de FC Dynamo Khmelnitsky (1962–1963), SKA Lviv (1964–1965) i PFC CSKA Moscow (1966–75).

## Referències

* 1 2 Vladimir Kaplichny Arxivat 2020-04-18 a Wayback Machine.. sports-reference.com
* ↑ «Profile (in Russian)». Arxivat de l'original el 2012-09-09. [Consulta: 16 desembre 2018].
* ↑ Volodímir Kaplitxni a National-Football-Teams.com (anglès)
# Rustam Kazakov

Rustam Kazakov (Taixkent, 2 de gener de 1947) fou un lluitador tàtar de Crimea nascut a l'Uzbekistan, especialista en lluita grecoromana, que va competir sota bandera soviètica durant les dècades de 1960 i 1970.
El 1972 va prendre part en els Jocs Olímpics de Múnic, on guanyà la medalla d'or en la prova del pes gall del programa de lluita grecoromana. En el seu palmarès també destaquen dues medalles d'or, una de plata i una de bronze al Campionat del món de lluita, una de bronze al Campionat d'Europa de lluita i un títol nacional del pes gall.
En retirar-se va formar part de l'equip tècnic de les seleccions nacionals de l'URSS i Rússia.

## Referències

* 1 2 3 «Rustem Kazakov Olympic Results». sports-reference.com. Arxivat de l'original el 29 d’abril 2018. [Consulta: 21 novembre 2019].
# Xamil Khissamutdínov

Xamil Khissamutdínov (rus: Шами́ль Шамшатди́нович Хисамутди́нов) (Uzlovaya, 20 de setembre de 1950) és un ex-lluitador rus d'origen tàtar, especialista en lluita grecoromana, que va competir sota bandera soviètica durant les dècades de 1960 i 1970.
El 1972 va prendre part en els Jocs Olímpics de Múnic, on guanyà la medalla d'or en la competició del pes lleuger del programa de lluita grecoromana. En el seu palmarès també destaquen dues medalles d'or al Campionat del món de lluita, dues d'or i una de bronze al Campionat d'Europa de lluita i quatre campionats nacionals. Una greu lesió a l'espatlla al Campionat d'Europa de lluita de 1976 va posar punt-i-final a la seva carrera esportiva i l'inici de la d'entrenador.

## Referències

* 1 2 «Shamil Khisamutdinov Olympic Results». sports-reference.com. Arxivat de l'original el 18 d’abril 2020. [Consulta: 26 novembre 2019].
* ↑ Chisamutdinow, Schamil (URS) a United World Wrestling
# Guennadi Kómnatov

Guennadi Víktorovitx Kómnatov (en rus Геннадий Викторович Комнатов, Zhelannoye, Omsk, 18 de setembre de 1949 – Omsk, 19 de març de 1979) va ser un ciclista soviètic que va córrer durant els anys 70 del segle xx.
El 1972 va prendre part en els Jocs Olímpics de Múnic, en què guanyà una medalla d'or en la contrarellotge per equips, formant equip amb Valeri Iardi, Valeri Likhatxov i Borís Xúkhov.

## Palmarès

* 1972
** Medalla d'or als Jocs Olímpics de Múnic en contrarellotge per equips
* 1973
** Vencedor de 2 etapes de la Ruban Granitier Breton
** Medalla de plata al Campionat del món dels 100 km contrarellotge per equips
* 1974
** Medalla de plata al Campionat del món dels 100 km contrarellotge per equips
* 1975
** Medalla de plata al Campionat del món dels 100 km contrarellotge per equips

## Enllaços externs

* Fitxa de Guennadi Kómnatov a sitiodeciclismo.net
# Víktor Kòlotov

Víktor Kòlotov (Iúdino, 3 de juliol de 1949 - Kíiv, 3 de gener de 2000) fou un futbolista ucraïnès de la dècada de 1970.
Fou 54 cops internacional amb la selecció soviètica amb la qual participà en els Jocs Olímpics d'Estiu de 1972 i 1976. A més fou internacional amb Ucraïna.
Pel que fa a clubs, defensà els colors de FC Rubin Kazan i FC Dinamo de Kíev.

## Referències

* ↑ «Как сложилась судьба игроков из чемпионского состава 1975 года». Arxivat de l'original el 2013-11-01. [Consulta: 17 desembre 2018].
* ↑ Football at the 1979 Spartakiad of the Peoples of USSR
* ↑ «RussiaTeam biography». Arxivat de l'original el 2020-07-03. [Consulta: 17 desembre 2018].
* ↑ Víktor Kòlotov a National-Football-Teams.com (anglès)
# Vladímir Semenets

Vladímir Ivànovitx Semenets (en rus Владимир Иванович Семенец) (Volsk, 9 de gener de 1950) va ser un ciclista soviètic, d'origen rus, que s'especialitzà en el ciclisme en pista.
Va participar en els Jocs Olímpics de 1972, a Múnic, en què guanyà una medalla d'or en tàndem, fent parella amb Igor Tselovalnykov. També va guanyar cinc medalles als Campionats del Món en pista.

## Palmarès

* 1972
** Medalla d'or als Jocs Olímpics de Múnic en Tàndem (amb Igor Tselovalnykov)
* 1973
** Campió de l'URSS en tàndem (amb Víktor Kopílov)
* 1974
** Campió de l'URSS en tàndem (amb Víktor Kopílov)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Harrar Beer Botling FC

El Harrar Beer Botling Football Club és un club etíop de futbol de la ciutat d'Harar.

## Palmarès

* Copa etíop de futbol:
** 2007

## Referències

* ↑ Team profile – soccerway.com
* ↑ Ethiopian Premier League 2010-2011 Historical Data – crankshaw-sports-stats.com
* ↑ «Ethiopia - List of Cup Winners».
# Eutheriodon vandenheeveri

Eutheriodon vandenheeveri és una espècie extinta de sinàpsid de la família dels escilacosàurids que visqué en allò que avui en dia és l'Àfrica meridional durant el Permià mitjà. Se n'han trobat restes fòssils a la formació d'Abrahamskraal (Sud-àfrica). Es tracta de l'única espècie del gènere Eutheriodon. Era un escilacosàurid de mida mitjana i dotat d'un musell proporcionalment llarg i estret. El nom genèric Eutheriodon significa ‘dent de bèstia vertadera’, mentre que el nom específic vandenheeveri fou triat en honor del paleontòleg sud-africà Juri van den Heever.

## Referències

* ↑ Kammerer, 2023, p. 64.

## Bibliografia

* Kammerer, C. E. «Revision of the Scylacosauridae (Therapsida: Therocephalia)» (en anglès). Palaeontologia africana, 56, 2023, pàg. 51-87.
# Monument als homosexuals perseguits pel nazisme

El Monument als homosexuals perseguits pel nazisme és un monument situat al parc Tiergarten de Berlín. Es va erigir pel Parlament d'Alemanya en record de les víctimes homosexuals de l'holocaust entre 1933 i 1945, i es va inaugurar el 27 de maig de 2008.
El monument de quatre metres d'alçada, dissenyat pels artistes Michael Elmgreen i Ingar Dragset, està format per una estructura de formigó en forma d'ortoedre i presenta una finestra que mostra una pel·lícula de dos homes besant-se. L'obra va ser la tercera d'aquest tipus de monuments commemoratius a Alemanya després de l'Àngel de Frankfurt (1994) i el Kölner Rosa Winkel (Triangle rosa de Colònia) (1995). La col·locació del memorial de la capital alemanya va ser recolzada per tots els partits polítics del Bundestag, que van aprovar la seva col·locació en 2003 el 12 de desembre de 2003, quan el Bundestag alemany va prendre la decisió d'erigir un memorial per a homosexuals perseguits sota el nacionalsocialisme. El nou memorial va ser inaugurat el 27 de maig de 2008 per l'alcalde gai de Berlín, Klaus Wowereit i el ministre de Cultura d'Alemanya, Bernd Neumann, vol honorar els sis milions de víctimes de l'Holocaust. 55.000 homosexuals van ser considerats criminals pel règim nazi pel sol fet de la seva condició, i d'aquests, uns 15,000 van ser assassinats en camps de concentració nazis. Molt pocs que van sobreviure van rebre una indemnització dels governs alemanys de la postguerra per la persecució que van patir.
Al costat del monument hi ha un cartell amb una inscripció, en alemany i anglès, en la qual es pot llegir una breu història de la persecució soferta pels gais durant el nazisme, per mitjà de l'article 175 del codi penal alemany, i de com després de la caiguda del règim va seguir vigent aquest article que prohibia l'homosexualitat, durant més de dues dècades, fins que va ser reformat el 1969 i completament derogat el 1973.

## Referències

* 1 2 «Berlin remembers persecuted gays». BBC News, 27-05-2008 [Consulta: 1r novembre 2017].
* ↑ «Denkmal für die im Nationalsozialismus verfolgten Homosexuellen». Initiative Der homosexuellen NS-Opfer gedenken. [Consulta: 1r novembre 2017].
* ↑ Pretzel, Andreas; Jürgen K., Müller; Micheler, Stefan «La persecución de los homosexuales durante el nazismo y su continuidad. Coincidencias y diferencias en Berlín, Hamburgo y Colonia». Orientaciones. Revista de homosexualidades. Fundació Triangle [Madrid], Núm. 5: Exterminio bajo el nazismo, 2003, pàg. 73-94. ISSN: 1576-978X.
# Ievgueni Barbakov

Ievgueni Barbakov (rus: Евгений Александрович Барбаков) (Rostov del Don, 10 de juny de 1954) és un remer rus, ja retirat, que va competir sota bandera de la Unió Soviètica durant les dècades de 1970 i 1980.
El 1976 va prendre part en els Jocs Olímpics d'Estiu de Mont-real, on fou quart en la competició del doble scull del programa de rem. Quatre anys més tard, als Jocs de Moscou, va guanyar la medalla de plata en la competició del quàdruple scull. Formà equip amb Iuri Xàpotxka, Valery Kleshnev i Nikolai Dovgan. Una vegada retirat passà a exercir d'entrenador de rem.

## Referències

* ↑ «Olympedia – Yevgeny Barbakov». [Consulta: 25 abril 2023].
* ↑ «Барбаков Евгений Александрович». [Consulta: 25 abril 2023].
# Glanosuchus macrops

Glanosuchus macrops és una espècie extinta de sinàpsid de la família dels pristerognàtids (o, segons altres classificacions, dels escilacosàurids) que visqué durant el Permià mitjà en allò que avui en dia és Sud-àfrica. Es tracta de l'única espècie reconeguda del gènere Glanosuchus. Tenia una estructura de l'orella mitjana intermèdia entre la dels teràpsids primitius i la dels mamífers. Unes crestes de la cavitat nasal suggereixen que tenia un metabolisme com a mínim parcialment endotèrmic. Tenia el crani d'uns 30 cm i probablement atenyia uns 180 cm de llargada total. El nom genèric Glanosuchus significa ‘cocodril hiena’, mentre que el nom específic macrops significa ‘carallarg’.

## Referències

* 1 2 Entrada «Glanosuchus macrops» de la Paleobiology Database (en anglès). [Consulta: 20 desembre 2022].
* ↑ Kammerer, 2023, p. 55.
* 1 2 Kammerer, 2023, p. 65.
* ↑ Chinsamy-Turan, 2012, «The Evolution of Mammalian Endothermy» (J. A. Ruben, W. J. Hillenius, T. S. Kemp i D. E. Quick).
* ↑ Zimmer, C. «The Importance of Noses» (en anglès). Discover, 15, 8, 1994.
* ↑ Kammerer, 2023, p. 66.

## Bibliografia

* Chinsamy-Turan, A. Forerunners of Mammals: Radiation • Histology • Biology (en anglès). Indiana University Press, 2012. ISBN 9780253005335.
* Kammerer, C. E. «Revision of the Scylacosauridae (Therapsida: Therocephalia)» (en anglès). Palaeontologia africana, 56, 2023, pàg. 51-87.
# Vladímir Belov (jugador d'handbol)

Vladímir Belov (Kuntsevo, 26 d'abril de 1958 - Moscou, 14 de novembre de 2016) fou jugador d'handbol rus que va competir sota bandera soviètica durant les dècades de 1970 i 1980.
El 1980 va prendre part en els Jocs Olímpics de Moscou, on guanyà la medalla de plata en la competició d'handbol. En el seu palmarès també destaquen una medalla de plata al Campionat del Món d'handbol de 1978 i una d'or al de 1982, on fou escollit millor jugador del torneig. També guanyà dues medalles d'or al Campionat del món sub-21 de 1977 i 1979. A nivell de clubs jugà al Kuntsevo Moscou.

## Referències

* ↑ «Капитан сборной СССР Владимир Белов скончался на 59-м году жизни» (en rus), 15-11-2016.
* 1 2 3 «Vladimir Belov Olympic Results». sports-reference.com. Arxivat de l'original el 2012-12-14. [Consulta: 29 març 2020].
* ↑ Men Handball IX World Championship 1978 Denmark 26.01-05.02 Champion West Germany a todor66.com
* ↑ Men Handball X World Championship 1982 West Germany - 23.02-07.03 Champion Soviet Union a todor66.com
# Juris Tone

Juris Tone (Riga, 26 de maig de 1961) és un atleta i pilot de bob letó, ja retirat, que va competir durant les dècades de 1980 i 1990. Primer ho va fer sota bandera de la Unió Soviètica i amb la dissolució de la URSS ho va fer sota bandera letona.
Tone s'inicià en l'atletisme, guanyant nombrosos campionats de Letònia en els 100 metres, 4x100 metres i salt de llargada. Aconseguí nombrosos rècords nacionals. El del salt de llargada, amb 8m 07cm, va ser vigent fins al 2016, quan Elvijs Misāns el va millorar. El rècord dels 4x100, amb 39.32", encara és vigent.
El 1988 va prendre part en els Jocs Olímpics d'Hivern de Calgary, on guanyà la medalla de bronze en la prova de bobs a quatre del programa de bob. Formà equip amb Jānis Ķipurs, Guntis Osis i Vladimir Koslov. Als 1992 i 1994, com a membre de l'equip letó, finalitzà en posicions força endarrerides.

## Referències

* ↑ «Jüris TONE». World Athletics. [Consulta: 26 març 2020].
* ↑ «Juris Tone Olympic Results». sports-reference.com. Arxivat de l'original el 14 de desembre 2012. [Consulta: 13 febrer 2020].
# Isòbar

Un núclid isòbar és un núclid que té igual nombre màssic A respecte a un altre amb el qual es compara, tot i que no necessàriament igual nombre atòmic Z. Altrament dit, dos isòbars són dos núclids amb igual nombre de nucleons, és a dir als quals la suma de protons i neutrons dona el mateix nombre.
Dos núclids isòbars són químicament diferents però des del punt de vista de la física i tecnologia nuclear són més semblants entre ells que el que puguin ser-ho dos isòtops, ja que la mateixa quantitat de nucleons es relaciona més directament amb l'estabilitat del nucli atòmic i la radioactivitat.
Per exemple, són isòbars la parella de núclids hidrogen-3 i heli-3. Tant l'hidrogen-3 com l'heli-3 sumen tres nucleons cadascun, però el primer té un protó i dos neutrons mentre que el segon té dos protons i un neutró. Un altre exemple poden ser el potassi-40 (dinou protons més vint-i-un neutrons, quaranta núclids en total) i el calci-40 (els seus quaranta núclids són vint protons i vint neutrons).

## Etimologia

El mot català "isòbar" és una paraula composta de dues del grec; ἴσος, isos, que vol dir "igual", i βαρύς, baros, que significa "pes".

## Referències

* ↑ «Isobars» (en anglès). Gold Book. IUPAC. [Consulta: 23 maig 2021].
* 1 2 3 Radiaciones ionizantes: Utilización y riesgos, de Xavier Ortega Aramburu i Jaume Jorba Bisbal. Edicions UPC, 2009. ISBN 8483010887 (castellà)

## Bibliografia

Sprawls, Perry. «5 – Characteristics and Structure of Matter». A: Physical Principles of Medical Imaging. 2. Madison, WI: Medical Physics Publishing, 1993. ISBN 0-8342-0309-X [Consulta: 28 abril 2010].
# Anabaena

Anabaena és un gènere de cianobacteris filamentosos (abans anomenats algues blaves) que es troben al plàncton. És abundant en aigua dolça tot i que també es troba en aigua marina. Es caracteritzen pel fet que fan la fixació del nitrogen i estableixen relacions simbiòtiques amb plantes com les falgueres. Són un dels quatre gèneres de cianobacteris que produeixen neurotoxines.
El genoma d'un Anabaena va ser seqüenciat el 1999, està format per 7,2 milions de parells de bases. L'estudi es va centrar en els heterocists, que s'encarreguen de convertir el nitrogen en amoníac. L'any 2011 també es va desxifrar el transcriptoma d'una espècie. Algunes espècies d'Anabaena s'utilitzen com a fertilitzant natural en camps d'arròs. Potencialment poden ser un biocombustible

## Taxonomia

* Anabaena aequalis
* Anabaena affinis
* Anabaena angstumalis
** Anabaena angstumalis angstumalis
** Anabaena angstumalis marchica
* Anabaena aphanizomendoides
* Anabaena azollae
* Anabaena bornetiana
* Anabaena catenula
* Anabaena circinalis
* Anabaena confervoides
* Anabaena constricta
* Anabaena cycadeae
* Anabaena cylindrica
* Anabaena echinispora
* Anabaena felisii
* Anabaena flosaquae
** Anabaena flosaquae flosaquae
** Anabaena flosaquae minor
** Anabaena flosaquae treleasei
* Anabaena helicoidea
* Anabaena inaequalis
* Anabaena lapponica
* Anabaena laxa
* Anabaena lemmermannii
* Anabaena levanderi
* Anabaena limnetica
* Anabaena macrospora
** Anabaena macrospora macrospora
** Anabaena macrospora robusta
* Anabaena monticulosa
* Anabaena oscillarioides
* Anabaena planctonica
* Anabaena raciborskii
* Anabaena scheremetievi
* Anabaena sphaerica
* Anabaena spiroides
** Anabaena spiroides crassa
** Anabaena spiroides spiroides
* Anabaena subcylindrica
* Anabaena torulosa
* Anabaena unispora
* Anabaena variabilis
* Anabaena verrucosa
* Anabaena viguieri
* Anabaena wisconsinense
* Anabaena zierlingii

## Referències

* ↑ Noticias CSIC
# Zanaki

Zanaki petita tribu (uns 60 000 membres) que parla una llengua del grup bantu i que està assentada a Tanzània, al sud-est del llac Victòria, al golf Speke.
El seu membre més conegut ha estat Julius Kambarage Nyerere (Julius Nyerere), fill d'un cap de la tribu, fou el primer president de Tanzània i un dels més respectats líders africans (polítics africans).
# Vladimir Dolgov

Vladimir Genrikhovich Dolgov (Khàrkiv, Unió Soviètica, 11 de maig de 1960 – 10 de gener de 2022) va ser un nedador soviètic retirat especialitzat en proves d'estil esquena.
En els Jocs Olímpics de Moscou de 1980 va guanyar la medalla de bronze en els 100 metres estil esquena, amb un temps de 57,63 segons, després del suec Bengt Baron i el soviètic Viktor Kuznetsov.
En la Universiada de Bucarest 1981 va guanyar la plata en la mateixa prova de 100 metres esquena.

## Referències

* ↑ Fitxa Arxivat 2012-11-04 a Wayback Machine. Sports Reference. Consultat el 2 de febrer de 2018.

## Enllaços externs

* Base de dades Olímpica
* Perfil a Olympedia (arxivat)
# Durbec

El durbec comú o durbec (Coccothraustes coccothraustes), bec de ferro, becgròs a les Balears, menjapinyols, trencapinyons/trencapinyols al País Valencià (i antigament tortbec a les Balears), és un ocell passeriforme fringíl·lid. És la sola espècie del gènere Coccothraustes.
Aquest ocell cria a Europa i l'Àsia temperada. És resident (no migra) a Europa, però molts ocells asiàtics sí que migren cap al sud. De vegades n'hi ha que vaguen per les illes occidentals d'Alaska.
Fa de 16.5 a 18 cm de llarg.
Fa el niu en un arbust o arbre i ponen de 2 a 7 ous. Es nodreix principalment amb llavors i fruits de llavor especialment de les cireres que trenca amb el seu fort bec que pot exercir una pressió de 45kg.

## Noms populars

Els seus noms fan referència a aquesta habilitat: bec de ferro (La Selva, Girona), bec de plata, becdur (Penedès), durabec (gironès, Pla de l'Estany), durbec (valencià), bovera (Penedès), capsot", picacloves, torbec o tortbec, trencapinyes i trencaolives (Lleida, Ponent, Montsant, Priorat), trencapinyols, trencapinyons (valencià, gironès), picafort (valencià).

## Referències

* ↑ «Durbec». Cercaterm. TERMCAT, Centre de Terminologia. Rev. 2/12/2021(català)
* ↑ https://massamagrellpardalet.files.wordpress.com/2010/03/saval-nom-ocells.pdf
* ↑ Variació dialectal i estandardització al Baix Vinalopó https://rua.ua.es/dspace/handle/10045/5112?locale=ca
* ↑ https://www.researchgate.net/publication/266138388_The_birds_in_the_Minorca_Natural_History_of_the_presbyter_Josep_Sanxo_i_Sanxo_1777-1847_Write_in_catalan_Els_ocells_a_la_historia_natural_de_Menorca_del_prevere_Josep_Sanxo_i_Sanxo_1777-1847
* BirdLife International (2004). Coccothraustes coccothraustes. Llista Vermella de la UICN, Unió Internacional per a la Conservació de la Natura, 2006. Consultat el 12 de maig del 2006 (en anglès). L'entrada de la base de dades inclou una justificació de per què aquesta espècie és de risc mínim
* Arnaiz-Villena, A.; Moscoso, J.; Ruiz-del-Valle, V.; Gonzalez, J.; Reguera, R.; Wink, M.; I. Serrano-Vela, J. (2007). "Bayesian phylogeny of Fringillinae birds: status of the singular African oriole finch Linurgus olivaceus and evolution and heterogeneity of the genus Carpodacus". Acta Zoologica Sinica, 53 (5):826 - 834. PDF

## Enllaços externs

* Oiseaux. Fotos.